ДОКЛАД

ЗА ДЕЙНОСТТА НА НАРОДНО ЧИТАЛИЩЕ „СТАНЧО СТАНЧЕВ 1896”

с. Сушица, общ. Стражица, за 2023 година

УВАЖАЕМИ САМОДЕЙЦИ,

Основни цели в програмата на Народно читалище „Станчо Станчев 1896”- с. Сушица са да задоволява потребностите на населението , свързани с развиване и обогатяване на културния живот, социалната и образователна дейност в селото и региона, запазване на обичаите и традициите на българския народ, приобщаване към ценностите и постиженията на науката и културата, развитие на творческите способности на подрастващите, осигуряване на достъп до информация.

Селото ни има богато културно наследство, традиции, обичаи, песни и легенди, съхранени в бита и фолклора на поколенията. Представят ги читалищните състави на регионални и национални фолклорни събори.

Читалището ни е на повече от 120 години. Ние сме длъжни да пазим историческото и културното ни наследство, да умножаваме постиженията на предшествениците ни.

През 2023г. Читалищното ръководство и служителите в своята работа се ръководеха от приетата Годишна програма за дейността на Читалището. През отчетния период към Читалището работиха: женска група за народни песни, група за автентичен фолклор, женски танцов състав, детски танцов състав „Слънчице”, детска певческа група „Славейче”. Работихме съвместно с Клуба на пенсионера „Ехо от младостта”, с учениците и учителите от НУ „Отец Паисий”, с децата и учителите от ДГ „Сава Цонев” – група с. Сушица. Благодарим на всички, които вложиха времето и усилията си и допринесоха за осъществяване на културния живот в селото ни.

През м. Януари :

-във фоайето на Читалището беше подредена изложба по повод 175г. от рождението на Хр. Ботев

- Мелек Данаилова и Петя Иванова получиха грамоти за участието си в конкурс „Коледен венец”, организиран от НЧ „Хр Ботев 1927” , с. Коиловци

-участие на ЖНХ при Читалището и Клуба на пенсионера – изпратени бяха записи на песни -във виртуален преглед по проект „Творчество без граници” на НЧ „П. Кр. Яворов1920” – София

-получена грамота за участие на Красимира Николова в конкурс „Моята трапеза на Бъдни вечер”от НЧ „Възраждане 1928” , с. Искрец

-грамота за участие на Мелек Данаилова в онлайн конкурс „Зимна картина”- НЧ „В Левски 1932”, с. Новоселяне, общ. Бобовдол; грамота за участие в конкурс „Кукери 2023”,организиран от НЧ „Съгласие 1905”- гр. Българово, общ. Бургас

- участие в конкурс „Най- автентична Сурвачка” НЧ „Минчо Иванов 1912”- с. Макариополско – спечелено Първо място, медал и грамота

- в конкурса „Куклата на баба”, организиран от НЧ „Развитие 1926”, с. Стража, общ. Търговище,спечелено Трето място, медал и грамота за Читалището за кукла „Педя човек” , направена от П. Иванова

- бяха обявени резултатите от Трети конкурс „От сръчните ръце на баба”, организиран от НЧ „Ст. Станчев 1896”, с. Сушица, с общо 56 участника, с 122чифта терлици

- НЧиталище и Клуб на пенсионера „Ехо от младостта” организираха „Бабинден”

- получена грамота на Никол Пенева за участие в конкурс за мартеници „Пижо и Пенда” –НЧ „П. КР. Яворов1926”, с. Мещица, общ. Перник

През м. Февруари:

-получено Трето място, медал и грамота на Маргарита Георгиева и П. Иванова за участие в конкурс за „Най- автентична мартеница”- НЧ „Напредък1897” , с. Попица, общ. Бяла Слатина

-грамота за участие на М. Георгиева и П. Иванова за ръчно изработени мартеници „Баба Марта Бързала”- организиран от НЧ „Светлина 1927”, с. Жълтеш, общ. Габрово

- грамота за участие на М. Данаилова и П. Иванова в конкурс „Пижо и Пенда” на НЧ „Пробуда 1928”, с. Кралево , общ. Търговище

-спечелена Трета награда, подарък и грамота на М. Георгиева и П.Иванова за участие в Национален конкурс „Баба Марта бързала, мартенички вързала...” на НЧ „Надежда 1903” , с. Имренчево ,общ. В. Преслав

- грамота за участие на НЧ в конкурс „Пижо и Пенда”- НЧ „Хр. Ботев 1927”, с. Коиловци , общ. Плевен

- грамота на М. Данаилова , Невелина Иванова и Никол Пенева за участие в конкурс „Картичка за мама”, организиран от НЧ „Възраждане1928”, с. Искрец

- грамота за участие на М. Данаилова в онлайн конкурс „България в нашите сърца”- НЧ „Светлина1915”, с. Кубратово, изпратена снимка на рисунка „Шипка”

- участие в Конкурс за мартеници на М. Данаилова – НЧ „Хр. Ботев1936” , с. Бяла –Първа място, медал и грамота

- участие в конкурс за детска рисунка, послучай 145г. от освобождението на България , организиран от НЧ „Люба Велич1905”, с. Славяново, общ. Попово – М. Данаилова , получена грамота за участие

- М. Данаилова – участие в конкурс за детска рисунка „Баба Марта”, организиран от НЧ „Изгрев 1921”, с. Волуяк, общ. София- грамота за участие; участие в конкурс „Мартеничка” на НЧ „Искра 1954” – София- получена награда и грамота

-М. Данаилова, Н. Пенева, Невелина Иванова и П. Иванова изработиха мартеници за конкурс и изложба „Баба Марта бързала” на НЧ „Просвета1915”- гр. Мизия- второ място, медал и грамоти; мартеници за участие в конкурс „За здраве и берекет” – НЧ „Пробуда 1880” – гр . Бургас – две втори места, медали и грамоти

- НЧиталище –Сушица изпълнен проект по Програма „Българските библиотеки – съвременни центрове за четене и информираност” на стойност 1393,48 лв., 90 броя нови книги и 19 броя книги, дарени от издателство „Персей”- гр .София

- във фоайето на Читалището беше подреден кът с образа на В. Левски получай 150гг от обесването му

-М. Данаилова – рисунка в конкурс „С обич за мама” на НЧ „Възраждане 1927” – гр . Бургас – грамота за участие

-участие на НЧ в изложба – базар „Българската мартеница – традиции и красота”, организиран от Община Стражица, изработено пано с формата на картата на България, украсено с трибагреника и дарени 380 броя мартеници за социалните институции в града - получена грамота

През м. Март:

-Баба Марта от Читалище , с. Сушица , посети Кметството, Детската градина, Пощенската станция, Клуба на пенсионера, ЗКПУ „Златен клас”, НУчилище, търговски обекти с пожелания за здраве, щастие и берекет и закичи всички с мартеници

- 190 броя мартеници от НЧ за Национална кампания „Мартеничка бяла и червена”, организиран от Сдружение „Зазоряване” – София

-приключи Трети конкурс „Мартеничка аз ти връзвам” на НЧ, с. Сушица –от общо 390 участника в конкурса бяха получени 582 броя мартеници

- М. Данаилова, Н. Пенева и Невелина Иванова изработиха картички за участие в конкурс по повод Осми март, организиран от Читалище „Напредък1870” –гр. Лясковец – получени грамоти и книжка

- послучай Трети март бяха поднесени цветя и венци на паметника на руския офицер Николай Лейковски

- на 6 март в къщата –музей на Д. Ат. Димитров бяха отбелязани 58години от героичния му подвиг

- участие в конкурс, организиран от НЧ „Зора1908” –с. Ловни дол –ушита салфетка с мотив

- организиране и честване на Осми март

- приключи Трети конкурс „Картичка за мама”, организиран от НЧиталище. Участваха 316 деца и деца от Скопие с 323 броя картички

- М. Данаилова - снимка на рисунка в конкурс „Цветовете на пролетта” на НЧ „Възраждане 1928” , с. Бенковски, общ. Кирково – грамота за участие

- приключи Трети конкурс „Нарисувай Пролетта” на НЧ – Сушица . Включиха се 463 участника

- М. Данаилова - участие с рисунка в конкурс „Пролетна палитра”на НЧ „Изгрев1921” – с.Волуяк

- П. Иванова изпрати ръчно изработена кукла „Баба Яга” за конкурса „Куклата на баба” на тема: „Любими приказни герои” , организиран от НЧ „Светлина 1927”, с. Давидово – трето място, медал и грамота

- М. Данаилова изработи картичка за участие в конкурс „Шарен Великден” на НЧ „В. Левски 1869” , гр. Айтос – грамота за участие

През м. Април:

-П. Иванова изработи мини автентична носия, характерна за с. Сушица за участие в Първи Национален конкурс – изработка на българска автентична носия в умален размер, откъдето е получена поощрителна награда

- М. Данаилова , Федат Маринов, Н. Пенева изработиха рисунки за конкурса „Българската народна приказка в картина – Шумен 2023”, организиран от НЧ „Пробуда 1958” –гр. Шумен – грамоти за участие

- Лазарска група към НЧ – Сушица посетиха много домове, като благославяха за здраве и берекет

- М. Данаилова участва с рисунка в Трети национален конкурс „Шарен, шарен Великден” на НЧ „Съгласие 1869” – Плевен – получена грамота

-НЧиталище изпрати сувенир за конкурс „Пъстър Великден”на НЧ Надежда 1928” – с. Балканци , общ. Стражица – получена грамота и подарък

- М. Данаилова участва с рисунка в конкурс „Моят цветен Великден” на НЧ „Развитие 1906” , с. Буховци, общ. Търговище – първо място, медал и грамота

- НЧ –Сушица изработи табло с изрисувани зайци, където всеки можеше да се снима

-НЧ – Сушица изпрати снимка на Великденската украса на Читалището за участие във великденски онлайн конкурс „Шарен Великден”, организиран от НЧ „В. Левски 1932”- с. Новоселяне, общ. Бобовдол получена грамота

Н. Никова, П. Иванова, М. Данаилова участваха в онлайн конкурс „Шарени яйца” на НЧ „Н. Й. Вапцаров1926”, с. Пет могили

- Н. Никова и П. Иванова участваха в конкурс „Светъл Великден” със снимки на козунаци и украса на НЧ „Светлина 2007” – с.Крапец – получени грамоти за участие

- Нев. Иванова, Н. Пенева и П. Иванова участваха с картички и сувенир в Национален конкурс на тема : „Цветя”, организиран от НЧ „Пробуда 1880” – гр. Бургас – трето място , медал и грамоти

- Н. Никова и П. Иванова участваха със снимки на козунаци в онлайн кулинарен конкурс „Великденски традиционни козунаци – 2023” при НЧ „Искра 1928”- с. Цар Самуил и НЧ „Светлина 1941” – с. Преславци, общ. Тутракан получена грамота за участие

- НЧ –Сушица приключи конкурс „Лазарско хоро”. Включиха се 15 групи лазарки, заснети на видео

- НЧ – Сушица участва със снимка на лазарска група в конкурс „Най- гиздава лазарка” и „Най- автентична лазарска група”, организирани от НЧ „Изгрев1921” – с. Волуяк- получена грамота

- НЧ – Сушица изпрати снимка на Великденско табло в конкурс „Великден с баба” на НЧ „Хр.Ботев 2021” – с. Попина получена грамота за участие

- НЧ – Сушица и КП „Ехо от младостта” взеха участие в „Празника на лопуша”- с. Бряговица с тестени изделия и две песни . Взеха първо място за тестени изделия, подарък и грамота

През м. Май:

-НЧ- Сушица и КП „Ехо от младостта” участваха в „Празник на дрипавата баница” – с. Върбица с тестени изделия, песни и два танца. Спечелена награда за „най- надиплена баница”, подаръци и грамоти

- НЧ – Сушица, съвместно с ДГрадина и НУчилище, отбелязаха „Каралийчеви дни 2023” с драматизации, песни и танци

- НЧ, Кметство и КП отбелязаха 24 май – Ден на Българската писменост и култура, с тържествен концерт, на който беше отдадена признателност на бивши и настоящи учители

- изпратени бяха тържествено абитуриентите, випуск 2023

През м. Юни:

-беше подреден кът със снимка на Хр. Ботев по повод „Деня на Ботев” и в 12 часа по обяд беше пусната сирена в памет на загиналите

- ЖХор при НЧ – Сушица взе участие в Дванадесети национален фестивал на Патриотичната песен „Отечество”- Плевен . Спечелено второ място, купа и грамота.

- библиотеката при НЧ участва в Семинар за представяне на резултатите по Проект „Digi Prior”, финансиран по Програма „Еразъм плюс” – получен сертификат.

- НЧ – Сушица , КП участваха на Дванадесети празник „Еньовче” – Стражица – грамота за участие

През м. Юли :

- НЧ и КП взеха участие в Национален събор – надпяване „Авлига пее”- с. Обединение - спечелена първа награда, медал и грамота

- Н. Никова и П. Иванова написаха две стихотворения на тема „Моето Читалище” за НЧ „Михаил Донев 1903” – с. Лиляк, общ. Търговище - получени грамоти за участие

- НЧ – Сушица и КП участваха в Десетото издание на Празника на хляба „Никой не е по- голям от хляба”- с. Ресен - заеха първо място в раздел „Кулинария”, второ място за автентични песни и трето място с обичай „Седянка” – получени плакет , медали и диплом

През м. Август:

-НЧ и КП взеха участие в „Празника на царевицата” – с. Страхилово, общ. П. Тръмбеш. Спечелени две първи и едно трето място, медали и грамоти

- ЖНХ и Танцов състав при НЧ взеха участие в Седми национален конкурс за хумористичен фолклор „Усукано по килифарски” – гр. Килифарево. Спечелено Трето място за ЖНХ и поощрителна награда за Танцовия състав, медал , сувенир и грамоти

През м. Септември:

-проведен беше Четвърти фестивал на патриотичната песен „За теб, България!”, организиран от НЧ „Ст. Станчев 1896” – с. Сушица, Община Стражица, Пункт за базиране – Варна и Кметство – Сушица. В конкурсната част се включиха 167 участници от 23 групи. Всички групи получиха магнит и грамота за участие, както и плакети

-НЧ и КП участваха в „Празника на дрянката” – с. Горски Сеновец, общ. Стражица. Всички участници получиха грамоти.

Уважаеми членове на Народно читалище „Ст. Станчев 1896”,

След края на м. Септември Книгата, с описани културни мероприятия, не е попълвана.

Можете да направите своите допълнения и обсъждания на Доклада.

Отчетния доклад изготвиха Красимира Николова и Маргарита Стоянова.